open-index/open-wikipedia-markdown huggingface dataset:
התיאטרון המלכותי הלאומי

[ממוזער|250px|התיאטרון המלכותי הלאומי - מבט מכיוון [גשר ווטרלו]]
[ממוזער|250px|סגנון הבניין ה[ברוטליזם|ברוטליסטי של התיאטרון עורר ביקורת ואף טינה כלפי הבניין, אולם תאורה לילית יצירתית ייפתה את מראה הבניין בלילה והגבירה את הפופולריות שלו]]
**התיאטרון המלכותי הלאומי** (באנגלית: **Royal National Theatre**) הוא בניין ולהקת תיאטרון באזור סאות' בנק שבלונדון.
## פעילות
הבניין נמצא מזרחית לגשר ווטרלו ונמצאים בו שלושה אולמות תיאטרון - אולם על שם לורנס אוליבייה, המנהל האומנותי הראשון של התיאטרון; אולם ליטלטון (על שם סר אוליבר ליטלטון, היו"ר הראשון של התיאטרון) ואולם קוטסלו (על שם לורד קוטסלו - ראש מנהלת התיאטראות של סאות' בנק בעת הקמת התיאטרון).
את המבנה תכנן האדריכל דניס לאסדון והוא נפתח לקהל בשנת 1976 בשם "התיאטרון הלאומי". השם "התיאטרון המלכותי הלאומי" ניתן לו בשנת 2000.

אולם אוליביה בנוי בסגנון התיאטרון היווני העתיק שבאפידאורוס, כלומר הצופים מצויים מכל עברי הבמה, והוא מסוגל להכיל 1,160 צופים. אולם ליטלטון מסוגל להכיל 890 צופים ואולם קוטסלו מסוגל להכיל 300 צופים.

בתיאטרון מוצגים מחזות קלסיים של שייקספיר ושל מחזאים אחרים, וכן מחזות מודרניים ומחזות זמר.

## מנהלים אומנותיים
* לורנס אוליבייה (1963–1973)
* פיטר הול (1973–1988)
* ריצ'רד אייר (1988–1997)
* טרבור נון (1997–2003)
* ניקולס הייטנר (2003–2015)
*רופוס נוריס (2015– )

## קישורים חיצוניים

* 
* 

* 

* אתר התיאטרון

קטגוריה:למבת'
קטגוריה:ברוטליזם
קטגוריה:לונדון: תיאטראות
קטגוריה:תיאטראות לאומיים
סמל המעוין האדום

[שמאל|250px|ממוזער|דגל המעוין האדום כפי שאושר על ידי ארגון [הצלב האדום הבינלאומי.]]
**סמל המעוין האדום** (באנגלית: **Red Crystal flag**) הוא סמל נייטרלי מבחינה פוליטית ודתית, שאישורו על ידי ארגון הצלב האדום הבינלאומי התקבל כפשרה המאפשרת את הצטרפותו של ארגון מגן דוד אדום הישראלי לארגון.

## סיבת הבחירה בדגל המעוין
לאחר מחלוקת רבת שנים שבעטיה סירב ארגון הצלב האדום הבינלאומי לקבל לשורותיו את ארגון מגן דוד אדום הישראלי (מד"א), הוסכם, במסגרת פרוטוקול III, על סמל נייטרלי שיאפשר את קבלתו של מד"א.

בשל ניסוחה של אמנת ז'נבה משנת 1949, על מנת לאפשר הוספת סמל נוסף המציין מבנים וכלי רכב רפואיים המוגנים במסגרת האמנה, נדרשה הצבעה של כל 192 המדינות החברות באמנה. בין 5 בדצמבר ל-8 בדצמבר 2005 התקיים כנס של המדינות החברות באמנה ביוזמתה של ממשלת שווייץ, והוסכם בו על אימוץ דגל המעוין כסמל נייטרלי בעל מעמד שווה לסמל הצלב האדום והסהר האדום. בעד קבלת הסמל הנייטרלי הצביעו 98 מדינות, 27 התנגדו, 10 מדינות נמנעו ו-57 נעדרו.

רוב המדינות שהתנגדו לסמל החדש היו מדינות ערביות ומוסלמיות אשר התנגדו לסמל שיאפשר הגנה בינלאומית למגן דוד - סמלו של מד"א.

## שימוש בדגל
בהתאם לפרוטוקול III לאמנה, מדינה יכולה להשתמש בשטחה היא בכל סמל פנימי שתרצה, או בשילוב של הסמל בתוך דגל המעוין האדום. במקרה שמדינה תרצה להשתמש בסמל, תחילה עליה להודיע על כך למדינות החברות באמנת ז'נבה, באמצעות ממשלת שווייץ. כאשר ארגון מקומי משתתף בפעילות בינלאומית, על הארגון להשתמש בסמלו כשהוא משולב בדגל המעוין האדום.

## שימושים שונים בדגל


קובץ:Red Crystal with Cross.svg|דגל המעוין האדום ובו הצלב האדום.
קובץ:Red Crystal with Crescent.svg|דגל המעוין האדום ובו הסהר האדום.
קובץ:Red Crystal with Star.svg|דגל המעוין האדום ובו סמל מגן דוד אדום.
קובץ:Red Crystal with Lion and Sun.svg|דגל המעוין האדום ובו האריה והשמש האדומים.
קובץ:Red Crystal with Cross and Crescent.svg|דגל המעוין האדום ובו צלב וסהר אדומים.



## קישורים חיצוניים

## הערות שוליים

המעוין האדום
קטגוריה:הצלב האדום
רוברט מ. פירסיג

**רוברט מיינרד פירסיג** (באנגלית: **Robert M. Pirsig**; 6 בספטמבר 1928 - 24 באפריל 2017) היה פילוסוף וסופר אמריקאי, שנודע בזכות ספרו הראשון, "זן ואמנות אחזקת האופנוע" (1974). הספר מתאר בקווים כלליים את רעיונותיו של פירסיג על איכות, בדרך של סיפור אוטוביוגרפי בעיקרו, על מסעם של אדם ובנו על אופנוע לרוחב צפון אמריקה, בלוויית חברים. הספר הוא רב-מכר עד עצם היום הזה. ב-1974 זכה פירסיג במלגת גוגנהיים כדי לאפשר לו לכתוב את ספר ההמשך "ליילה: חקירה על אודות המידות" (1991), שדן בנושא של המטאפיזיקה של האיכות.

פירסיג היה ילד מחונן, עם מנת משכל של 170 בגיל 9. הוא הוקפץ מספר כיתות, דבר שיחד עם גמגום יצר חוויה קשה של ילדות בבית הספר. פירסיג התחיל את לימודיו הגבוהים באוניברסיטת מינסוטה ב-1943. אחרי שנשר מהלימודים שם, ואחרי שרות צבאי בקוריאה, הוא חזר כדי לקבל תואר ראשון ב-1950. לאחר מכן למד באוניברסיטה ההינדית בבנארס שבהודו, כדי להמשיך לחקור את פילוסופיית המזרח. ב-1954 נישא לננסי אן ג'יימס. לזוג נולד בן ראשון, כריס, ב-1956; ובן שני תאודור (טד), ב-1958.

תוך שהוא מתפרנס מעבודות מזדמנות ומהוראת כתיבה, פירסיג בילה את השנים 1960–1963 בכניסה ויציאה מבתי חולים לחולי נפש. הוא טופל בנזעי חשמל. פירסיג התגרש מננסי ב-1978, והתחתן עם ונדי קימבול מאוחר יותר באותה שנה. לזוג נולדה בת, נל, ב-1981.

פירסיג פרסם רק מעט מחוץ לשני הספרים העיקריים שלו ונמנע מחשיפה ציבורית. הוא שט בספינתו לעיתים קרובות באוקיינוס האטלנטי וחי גם בשוודיה, בבלגיה ובאנגליה. ב-1979 נדקר למוות כריס, בנו הראשון של פירסיג, שמילא תפקיד חשוב בספר "זן ואמנות אחזקת האופנוע", במהלך שוד בסן פרנסיסקו.

## קישורים חיצוניים

* 
* 

* [Robert M. Pirsig, Author of ‘Zen and the Art of Motorcycle Maintenance,’ Dies at 88, [הניו יורק טיימס], APRIL 24, 2017]

* 
* 

קטגוריה:ערכים שבהם תבנית בריטניקה אינה מתאימה
קטגוריה:כותבי אוטוביוגרפיה אמריקאים
קטגוריה:זוכי מלגת גוגנהיים
קטגוריה:בוגרי אוניברסיטת שיקגו
קטגוריה:בוגרי אוניברסיטת מינסוטה
קטגוריה:אמריקאים שנולדו ב-1928
קטגוריה:אמריקאים שנפטרו ב-2017
אי רובינזון קרוזו

250px|שמאל|ממוזער
**אי רובינזון קרוזו** (בספרדית: **Isla Robinsón Crusoe**), ובשמו הקודם **מאס א טיירה** (**Más a Tierra**), הוא אי געשי השייך לארכיפלג של איי חואן פרננדס הצ'יליאנים, הממוקמים בדרום האוקיינוס השקט, כ-640 קילומטר מערבית ליבשת אמריקה הדרומית.

## גאוגרפיה
האי, שגודלו כ-50 קמ"ר, הוא האי המאוכלס היחיד בארכיפלג. רוב אוכלוסייתו, כ-1,100 נפשות, מרוכזת בכפר אחד הממוקם בחופו הצפוני של האי. כלכלת האי מתבססת בעיקר על דיג, ייצוא של סרטנים ותיירות.

האי, כמו שאר הארכיפלג, התגלה לאירופאים לראשונה בשנת 1574 על ידי המלח הספרדי חואן פרננדס, בעקבות גילויו האי זכה תחילה לשם "אי חואן פרננדס". בשנת 1704 ננטש על האי מלח צעיר בשם אלכסנדר סלקירק, אשר שרד לבדו על האי במשך חמש שנים עד שחולץ על ידי ספינה חולפת. סיפורו היה ההשראה לרומן "רובינזון קרוזו", מאת הסופר דניאל דפו, שפורסם לראשונה בשנת 1719. במהלך המאות ה-17 וה-18 שימש האי כמקור מסתור לשודדי ים.

במהלך מלחמת העולם הראשונה טובעה אניית הצי הגרמנית **דרזדן** באחד ממפרציו של האי, בימינו מהווים שרידיה מקור משיכה תיירותי לצוללים.

בשנת 1966 שינתה ממשלת צ'ילה את שם האי ממאס א טיירה ("קרוב ליבשת") לרובינזון קרוזו, בשל שיקולים תיירותיים.
ב-27 בפברואר 2010 נפגע האי מגלי-צונאמי בגובה של כחמישה מטרים שנוצרו בעקבות רעידת האדמה בצ'ילה. חמישה בני אדם נהרגו ורוב הכפר נהרס.

האי, כמו כל הארכיפלג, הוכרז על ידי אונסק"ו כשמורה ביוספרית והוא מהווה את מקום הגידול של כ-104 מינים של בעלי חיים וצמחים אנדמיים.

## קישורים חיצוניים

## הערות שוליים

רובינזון קרוזו
קטגוריה:צ'ילה: איים
קטגוריה:מחוז ולפראיסו
רובינזון קרוזו
רובינזון קרוזו
קטגוריה:מקומות ששימשו כמושבת עונשין
The Bends

***The Bends*** הוא אלבומה השני של להקת הרוק הבריטית רדיוהד, שיצא לראשונה ב־13 במרץ 1995.

האלבום מתחיל את המעבר של רדיוהד למוזיקת רוק אלטרנטיבית ואלקטרונית ניסיונית יותר.

## רשימת השירים

### הערות
*הגרסה היפנית של האלבום מכילה שני שירים נוספים:
**"?How Can You Be Sure" (השיר קיים כ-B-side בסינגל "Fake Plastic Trees").
**"Killer Cars" (השיר קיים כ-B-side בסינגלים "High and Dry / Planet Telex" ו-"Just").
* השיר My Iron Lung נכלל ב-EP באותו שם, שיצא ב-24 באוקטובר 1994.
:ה־EP הכיל שירים שהוקלטו בזמן הקלטת *The Bends* וגרסה אקוסטית של השיר המפורסם ביותר של רדיוהד, "Creep" (מתוך האלבום *[[Pablo Honey]]* שיצא ב-1993).
* השיר "Planet Telex" הוקלט כשסולן הלהקה, תום יורק, היה שיכור. הוא נשכב על הרצפה והמיקרופון הוחזק ליד פיו.
* לאחר הקלטת השיר האמוציונלי "Fake Plastic Trees" פרץ יורק בבכי.
*השיר "Just" נולד מתוך תחרות בין תום יורק לג'וני גרינווד על כמה אקורדים ניתן להכניס לשיר אחד.

## סינגלים

## פרסים והישגים
* ב-2005 בחרו קוראי מגזין Q הבריטי את האלבום למקום השני ברשימת האלבומים הטובים ביותר בכל הזמנים. את המקום הראשון שמרו הקוראים לאלבומם השלישי של רדיוהד, *[[OK Computer]]*.
* הגיע למקום 88 במצעד האלבומים של ארצות הברית The Billboard 200.
* בשנת 2020 דירג המגזין רולינג סטון את האלבום במקום ה־276 ברשימת 500 האלבומים הטובים ביותר בכל הזמנים.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אלבומי רדיוהד
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי חברת פרלופון
קטגוריה:אלבומי חברת קפיטול רקורדס
האקדמיה הצרפתית

[ממוזער|שמאל|250px|[הקרדינל רישלייה, מייסד האקדמיה הצרפתית]]
**האקדמיה הצרפתית** (בצרפתית: **Académie française**) היא אגודה מדעית שנוסדה בשנת 1635 בצרפת, ומטרתה קידום ענייני השפה הצרפתית.

## היסטוריה של האקדמיה הצרפתית
בתחילה הייתה האקדמיה הצרפתית חוג בלתי רשמי בהנהגת ולנטן קונראר שבו התנהלו שיחות בנושאים הקשורים בשפה הצרפתית. החשמן רישלייה, השר הראשי של המלך לואי השלושה עשר, לקח חוג זה תחת חסותו. ב-22 בפברואר 1635, בהתאם לבקשתו של רישלייה, חתם המלך על מסמך רשמי שהיווה את הבסיס המשפטי לקיומה של האקדמיה והעניק לה מעמד של מונופול. מסמך זה נרשם על ידי הפרלמנט של פריז כהוראה מלכותית ב-10 ביולי 1637. תפקידה העיקרי של האקדמיה, כפי שנקבע במסמך הרשמי של ייסודה, היה לתכן את השפה הצרפתית, לקבוע כללים לשימוש בה, ולעשותה מובנת לכל הצרפתים ולכל דוברי השפה הצרפתית. ברוח זו החלה האקדמיה לערוך את "מילון האקדמיה הצרפתית". המהדורה הראשונה של המילון הופיעה ב-1694, והמהדורה השמינית והאחרונה - ב-1935. מאז 1992, החלה המהדורה התשיעית לצאת לאור בשלבים, כרך אחר כרך; השלישי והאחרון עד כה יצא ב-2011.

בתקופת המהפכה הצרפתית ביטלה האספה הלאומית את כל האקדמיות המלכותיות, כולל האקדמיה הצרפתית. ב-1792 נאסר עליה לבחור חברים חדשים במקום אלה שנפטרו. ב-1795 חודשו פעולותיה במסגרת המכון של צרפת שנוסד אז. נפוליאון בונפרטה, בתפקידו כקונסול ראשון, החליט להחיות מחדש את האקדמיות המלכותיות. האקדמיה הצרפתית המשיכה ליהנות מחסותם של כל המלכים, הקיסרים והנשיאים הצרפתיים עד היום.

## פעולות האקדמיה הצרפתית
האקדמיה פועלת לשמור על איכותה של השפה ולעקוב אחר התפתחותה. היא מוסמכת לקבל החלטות בתחומי הדקדוק, הכתיב והספרות בשפה הצרפתית, אם כי החלטות אלה הן בגדר המלצה שאינה מחייבת את הציבור ואת הממשלה. האקדמיה מוסמכת להעניק פרסים בשטחים הבאים: ספרות, שירה, תיאטרון, קולנוע, היסטוריה ותרגום. היא מעניקה כשישים פרסים מדי שנה, שהחשוב שבהם הוא פרס הפרנקופוניה (הפרס הגדול של כל הארצות הדוברות צרפתית).

האקדמיה מורכבת מארבעים חברים הנבחרים על ידי החברים עצמם. (החברים הראשונים התמנו על ידי רישלייה). הם נבחרים לכל חייהם, אך קיימת אפשרות לסיים את חברותם בגלל התנהגות לא נאותה. כך הודחו לאחר מלחמת העולם השנייה החברים שארל מוראס, אנרי פיליפ פטן, אבל בונאר, ואבל הרמן בשל קשריהם לממשלת וישי. מאז היווסדה שימשו באקדמיה כ־700 חברים ובהם: משוררים, סופרים, מחזאים, פילוסופים, רופאים, מדענים, מבקרי אמנות, אנשי צבא, מדינאים ואנשי כנסייה. כאשר מתפנה מקום באקדמיה על המועמדים להציע את מועמדותם, אך גם חברי האקדמיה רשאים להציע מועמד. המועמד מתקבל כחבר ברוב קולות. אם אין מועמד שזכה ברוב הקולות, על הבחירה להתקיים במועד מאוחר יותר.

## קישורים חיצוניים

* 

* 

*
קטגוריה:אגודות מדעיות
קטגוריה:צרפת: תרבות
קטגוריה:צרפת: מדע וטכנולוגיה
צרפתית
קטגוריה:צרפתית
ספרייה (תכנות)

בתכנות, **ספרייה** היא אוסף של תת-תוכניות המשמשות לפיתוח תוכנה. ספריות מכילות קוד או מידע, שמספקים שירות לתוכניות עצמאיות. זה מאפשר לשתף ולשנות קוד או מידע באופן מודולרי. ישנם קובצי הרצה שהם גם תוכניות עצמאיות וגם ספריות, אך רוב הספריות אינן קובצי הרצה. קובצי הרצה וספריות מייצרים הפניות - הידועות כקישורים (links) - זה לזה בתהליך הידוע כקישור, אשר נעשה באמצעות מקשר.

רוב מערכות ההפעלה המודרניות מספקות ספריות שמשמשות את רוב שירותי המערכת. ספריות אלו מספקות את השירותים שיישומים מודרניים מצפים ממערכת הפעלה לספק וככאלו, הן מספקות את רוב הקוד שמשמש יישומים מודרניים. גם רוב שפות התכנות מספקות ספריה סטנדרטית , המכילה פונקציות בסיסיות לפעולות נפוצות. יש שפות שמספקות מערכת ניהול חבילות שכוללת אתר שיתופי של ספריות, כך שמשתמשים יכולים להעלות ספריות ולהוריד אותם בקלות.

ניתן לסווג ספריות על פי אופי הקישור אליהן. בשיטת הקישור הסטטי מכניס המקשר בזמן הפיתוח את קוד התוכנה של הספרייה לתוך תוכנית ההרצה. באופן זה תוכנית ההרצה אינה זקוקה בזמן הריצה לקובץ נפרד עם קוד הספרייה. בשיטת הקישור הדינמי מתבצע בזמן ריצה קישור בין תוכנית ההרצה לקובץ ספרייה נפרד. בשיטה זו ניתן לשתף את קוד הספרייה בזיכרון המחשב בין תהליכים שונים במערכת ההפעלה. דוגמה לשיטת קישור דינמי היא השימוש ב-Dynamic-Link Library (קובצי dll) במערכת ההפעלה חלונות.

## קישורים חיצוניים

*
קטגוריה:מערכת הפעלה
עץ בינארי

250px|שמאל|ממוזער|דוגמה פשוטה לעץ בינארי
**עץ בינארי** הוא עץ, שבו לכל קודקוד יש לכל היותר שני בנים, ולכל קודקוד, פרט לקודקוד מסוים הנקרא **שורש**, אב יחיד. אבות ובנים מוגדרים בעץ כזה לפי הקשתות: a הוא אב של b, ו- b הוא בן של a, בדיוק כאשר יש קשת מ- a ל-b, ומרחקו של a מהשורש קטן ממרחקו של b  מהשורש.  קודקוד של עץ כזה נקרא גם **צומת**.

הגדרה רקורסיבית לעץ בינארי:
עץ בינארי הוא עץ ריק (ללא צמתים), או עץ המורכב משורש ושני תתי-עצים בינאריים, ימני ושמאלי.

לעצים בינאריים שימושים שונים, שהבולטים שבהם הם עץ חיפוש בינארי ומבני נתונים כמו ערימה בינארית.

## מונחים והגדרות
השורש הוא, על-פי ההגדרה, הצומת היחיד שאין לו אב. המרחק של צומת מן השורש הוא ה**רמה** של הצומת; רמת השורש היא 0. הרמה הגבוהה ביותר של צמתים בעץ נקראת **רמת העץ**.

ה**גובה** של העץ הוא אורכו של מסלול מהשורש לצומת בעל הרמה הגדולה ביותר. לעץ בעל צומת יחיד (השורש) גובה 0 ולעץ ריק גובה 1-. 

מספר הבנים של צומת נקרא ה**דרגה** שלו (0, 1 או 2). אם לשני צמתים יש אב משותף, הם **אחים**; אחד מהם הוא הבן הימני, והשני הוא הבן השמאלי. האב של צומת a, וכן האבות הקדומים של אותו אב, נקראים **אבות קדומים** של a (זוהי הגדרה רקורסיבית). הצמתים ש- a הוא אב קדום שלהם, נקראים **צאצאים** של a, ויחד עם a הם יוצרים **תת-עץ** של העץ המקורי. לכל שני צמתים שאף אחד מהם אינו אב קדום של חברו, יש אב קדום בעל רמה מקסימלית בין כל האבות הקדומים של שניהם; זהו **האב המשותף** שלהם.

צומת נטול בנים נקרא **עלה**, בעוד שכל צומת אחר הוא **צומת פנימי**. עלה a **נמצא משמאל** לעלה b, אם a הוא צאצא של הבן השמאלי של האב המשותף שלהם, בעוד ש-b הוא צאצא של הבן הימני. 

עץ שאין בו אף צומת נקרא **עץ ריק**. 

הקשתות בעצים בינאריים יכולות להיות לא מכוונות או מכוונות. במקרה שהקשתות מכוונות ייתכנו שתי אפשרויות: או שהקשתות מכוונות מאב לבן, או שהן מכוונות מכל בן אל האב שלו. 

לעצים בינאריים אפשר להוסיף **תוכן**, על ידי הצמדת נתונים לכל צומת של העץ. במקרה כזה, העץ עצמו הוא ה**מבנה**, והעץ בצירוף התוכן נקרא סתם "עץ". עצים שיש להם אותו מבנה (גם אם תכנים שונים) נקראים **עצים שקולים**.

## סוגי עצים בינאריים
* **עץ בינארי מלא** הוא עץ בו לכל צומת שאינו עלה יש שני בנים.
* **עץ בינארי מושלם** (נקרא גם "עץ שלם") הוא עץ בינארי מלא, בו כל העלים הם מאותה רמה.
* אם כל העלים הם ברמה n או n-1, ולא קיים עלה בעל רמה n שמשמאלו נמצא עלה בעל רמה n-1, אז העץ **כמעט מושלם**.
* **עץ בינארי מאוזן** מוגדר על פי רוב כעץ שבו ההפרש בין הגובה של שני תתי-עצים של אותו הצומת לעולם אינו גדול מאחד. עם זאת באופן כללי מגדירים אותו כעץ בו כל הרמה של כל עלה אינה הרבה יותר גבוהה מהרמה של כל עלה אחר, כאשר בכל שיטת איזון מגדירים באופן שונה את המשמעות של "הרבה יותר גבוהה". לעצים מאוזנים לפי ההגדרה הראשונה יש גובה חסום, השווה לערך השלם של \log_2(n) כאשר n הוא מספר הצמתים בעץ.
* **עץ בינארי מנוון** הוא עץ בו לכל צומת שאינו עלה יש בן אחד בלבד.

## תכונות עצים בינאריים
* מספר הצמתים n בעץ בינארי מושלם ניתן בנוסחה n=2^{h+1}-1 כאשר h הוא גובה העץ.
* מספר הצמתים n בעץ בינארי כמעט מושלם הוא בין n=2^h לבין n=2^{h+1}-1 כאשר h הוא גובה העץ.
* מספר העלים L בעץ בינארי מושלם ניתן בנוסחה L=2^h כאשר h הוא גובה העץ.
* בעץ בינארי כמעט מושלם, אם מספר הצמתים הוא n אז מספר הצמתים הפנימיים הוא \left\lceil n/2\right\rceil.
* בכל עץ לא ריק עם n_0 עלים ו-n_2 צמתים מדרגה 2 מתקיים n_0 = n_2 + 1.

## ראו גם
* עץ חיפוש
* עץ אדום שחור
* עץ AVL 

## קישורים חיצוניים

* 
* 

## הערות שוליים

בינארי
ליילה: חקירה על אודות המידות

**ליילה: חקירה על אודות המידות** (אנגלית: Lila: An Inquiry into Morals; 1991) הוא הרומן הפילוסופי השני של רוברט מ. פירסיג, שידוע בעיקר בזכות ספרו זן ואמנות אחזקת האופנוע.

## עלילה
סיפור אוטוביוגרפי בחלקו זה מתרחש בסתיו, כשהסופר משיט את ספינתו במורד נהר ההאדסון. פיידרוס, האלטר אגו של המחבר, מנוער משגרתו המתבודדת באמצעות מפגש עם ליילה, אישה ישירה אבל מעורערת, אשר קרובה להתמוטטות נפשית. 

כמו בספרו הקודם, העלילה משובצת ברגעים של מחשבות פילוסופיות עמוקות. מטרתו העיקרית של הספר היא לפתח מערכת מטאפיזית שלמה, שמבוססת על הרעיון של איכות; רעיון שהוצג בספרו הראשון של הסופר. שלא כמו בספרו הראשון, שבו הוא יוצר דיכוטומיה בין איכות קלאסית ורומאנטית, הספר הזה מתמקד בחלוקה בין איכות סטאטית ודינמית.

מטרה נוספת של הספר הוא לבקר את תחום האנתרופולוגיה. פירסיג טוען שהאובייקטיביות המסורתית בתחום עיון זה, הופכת אותו ללא יעיל. הסופר משתמש במושג האיכות כדי להסביר את הקשיים של החברה המערבית להבין את הערכים ואת דרך ההתבוננות של האינדיאנים. מסקנה מעניינת של הספר היא שהתרבות האמריקאית המודרנית היא תוצאה של מפגש של ערכים אינדיאנים וערכים אירופאים.

נושא נוסף שמנותח באמצעות שימוש במטאפיזיקה של איכות, הוא קשר הגומלין בין תבניות אינטלקטואליות לתבניות חברתיות. פירסיג טוען שעד לסוף התקופה הוויקטוריאנית, תבניות חברתיות שלטו בהתנהגות של חברי התרבות האמריקאית. כתוצאה ממלחמת העולם הראשונה, תבניות אינטלקטואליות והשיטה המדעית תפסו את השליטה הזאת, כשהן לוקחות את האחריות על מטרות האומה ועל פעולותיה. ההופעה המאוחרת יותר של הפשיזם, לפי גישת הספר, היא מאבק אנטי-אינטלקטואלי להחזרת תבניות חברתיות לשליטה. התנועה ההיפית שהבינה את הפגמים שקיימים גם בתבניות החברתיות וגם בתבניות האינטלקטואליות, דחתה את שני סוגי התבניות הללו. ההיפים שאפו לאיכות ביולוגית, שאותה זיהו בטעות עם האיכות הדינאמית. התוצאה הייתה ניוון חברתי, שהתבטא בפשע ובסמים.

כיום החברה האמריקאית אינה מחפשת עוד איכות דינמית, אלא מנסה לחזור אל הוויקטוריאניות - התבניות הסטטיות החברתיות הנוקשות, כדי להתמודד עם התבניות הביולוגיות הדומיננטיות באזורים מסוימים, כגון שכונות העוני של הערים הגדולות.

## קישורים חיצוניים
*  

קטגוריה:רומנים (סוגה ספרותית)
קטגוריה:אוטוביוגרפיות
קטגוריה:ספרי 1991
קטגוריה:ספרי ספריית מעריב
טקאשי קיטאנו

**טקאשי קיטאנו** (ביפנית: **北野 武**; נולד ב-18 בינואר 1947 בטוקיו), הידוע גם בכינויו "beat" קיטאנו, הוא קומיקאי, מנחה טלוויזיה, שחקן טלוויזיה וקולנוע ובמאי, תסריטאי ועורך קולנוע יפני מפורסם, זוכה שלושה פרסי האוסקר היפני מתוך 11 מועמדויות, על עבודתו כשחקן, במאי, תסריטאי ועורך קולנוע.  
בשנת 2010 נבחר על ידי הCNN לאחד מ-"25 שחקני הקולנוע האסייתיים הגדולים בכל הזמנים". 

קיטאנו החל את דרכו כחלק מצמד קומיקאים שהופיע במועדון לילה (נקרא *the two beat* ומכאן כינויו). את קריירת הבימוי שלו החל קיטאנו בשנת 1989 בעת שהבמאי של הסרט שבו כיכב עזב את הסט לאור מחלוקות איתו - מה שגרם לאולפן להעביר את הסרט לידיו של קיטאנו (הסרט נקרא *violent cup*). קריירת הבימוי שלו המריאה מאותו רגע והלאה, כשהוא מתמחה בעיקר בסרטי גנגסטרים אלימים שבהם גם שיחק (בדרך כלל כשחקן הראשי).

## התאונה והתפנית
ב-1995, בעת עבודה על הסרט *?getting any*, אירעה לו תאונת אופנוע ששינתה את חייו. השריד הפיזי הכי בולט של אותה תאונה היא הצלקת והשיתוק שמופיעים על פניו. סרטיו הבאים של קיטאנו הראו שינוי גישה וסגנון וגם בנושאים בהם החל לעסוק - והבימוי שלו הפך להיות מוערך ברחבי העולם. סרטו *hana bi* (זיקוקין די-נור) היה הראשון שזכה לפרסים בינלאומיים רבים (כולל הסרט הלא אירופי הטוב ביותר לשנת 1997). 

מאז יצר סרטים רבים כבמאי, עורך ומפיק, וגם כיכב בלא מעט סרטים כשחקן.

## הייחוד של קיטאנו כבמאי
קיטאנו מצטיין בסגנון מאופק, קומפוזיציות מורכבות ותנועות מצלמה מתוזמנות היטב. סרטיו מלאי הומור ואירוניה, למרות ההתעסקות הרבה בסיפורים של אלימות וגנגסטרים. סגנונו הייחודי זוכה להערכה ברחבי העולם וזכה למחמאות רבות ואף למחוות בידי במאים ידועים כקוונטין טרנטינו.

## קריירה כשחקן
בשנת 2016 הופיע קיטאנו כדמות ראשית במשחק הווידאו *[[Yakuza 6: Song of Life]]*. בשנת 2017 שיחק בסרט הפעולה "הרוח במעטפת", המבוסס על מאנגה יפנית באותו השם.

בשנת 2020 גילם את גנרל יאמאשיטה במיני-סדרת המלחמה ההודית "הצבא הנשכח" של רשת פריים וידאו. 

## פילמוגרפיה חלקית
### סרטים
* זיקוקין דינור - 1997
* קיקוז'ירו - 1999
* טאבו - 1999
* אחי - 2000
* בובות - 2002
* זטואיצ'י - 2003
* טקאשי'ס - 2005
* שערורייה - 2010
* שערורייה 2 (בתהליכי הפקה)  - 2011
* הרוח במעטפת - 2017

### טלוויזיה
* הטירה של טקאשי - שעשועון טלוויזיה הומוריסטי

## לקריאה נוספת
* , פרק ז': פרחים ואש - הסמוראי כליצן מלנכולי - על טקאשי קיטאנו, עמ' 273–312.

## קישורים חיצוניים

* 

* 
* 

קטגוריה:קומיקאים יפנים
קטגוריה:במאי קולנוע יפנים
קטגוריה:מעוטרי מסדר האמנויות והספרות
קטגוריה:שחקני קולנוע וטלוויזיה יפנים
קטגוריה:יפנים שנולדו ב-1947
## הערות שוליים
אקספוזיציה

**אֶקְסְפּוֹזִיצְיָה** (על פי ההאקדמיה ללשון העברית: **מִקְדָּם**) ביצירות וספרות וקולנוע, כוללת את כל המידע הקודם לסצנה הראשונה של הסיפור, כרקע להתרחשויות העלילה. 

המידע הניתן באקספוזיציה כולל פרטים כלליים על הזמן והמקום שהעלילה מתרחשת בהם ומידע ספציפי על הביוגרפיה, הקודמת לסצנה הראשונה, של דמויות המשחקות תפקיד בעלילה. המידע הנמסר, כמו גם אופן מסירתו, עשויים לכלול רמזים מטרימים החיוניים להבנת המשך הסיפור.

## זמן ומקום
כל פריט מידע הנוגע דבר מה שאירע לפני הסצנה המובחנת הראשונה של הסיפור, הוא חלק מהאקספוזיציה.
אקספוזיציה עשוי להימסר במרוכז בתחילת הסיפור לפני הסצנה הראשונה, אך גם אחריה, או במפוזר לאורך הסיפור כולו, דוגמת האקספוזיציה של הרומן אבא גוריו המשאירה פריטים מקדימים רבים ומוסרת אותם בהמשך הסיפור. טכניקה זו נועדה למשל ליצור מתח או הפתעה. אקספוזיציה המפוזרת בהמשך הסיפור ניתן ללקט ממשפטים רבים במהלכו.
לדוגמה: בסיפורו של ש"י עגנון, "הרופא וגרושתו", משפט הפתיחה הוא "כשנכנסתי לשמש בבית החולים מצאתי אחות רחמנייה בחורה בלונדינית, שהייתה אהובה על הכל וכל החולים סיפרו בשבחה". במשפט זה כמה פריטי אקספוזיציה. הוא מציג את הדמויות העיקריות בסיפור: המספר והאחות (שלדעתה מייחס המספר משקל רב). הוא מציג את בית החולים, שמתרחש בו חלק נכבד מעלילת הסיפור. עוד נרמז זמן ההתרחשות ("כשנכנסתי לשמש בבית החולים").

## קישורים חיצוניים

* דינה ציונית, אקספוזיציה, באתר הספרייה הווירטואלית של מט"ח
* מצג (אקספוזיציה), באתר הספרייה הווירטואלית של מטח

## הערות שוליים

קטגוריה:תורת הספרות
קטגוריה:מונחים בקולנוע
מרי רנו

**מרי רנו** (באנגלית: **Mary Renault**; 4 בספטמבר 1905 - 13 בדצמבר 1983) הייתה סופרת אנגליה. יצירותיה פופולריות בקרב חובבי הרומן ההיסטורי.

## ביוגרפיה
נולדה בלונדון (שמה האמיתי היה מרי שאלאן) ולמדה בקולג' סנט יו באוקספורד, שהיה אז קולג' לנשים בלבד. היא הוסמכה לאחות, ובספריה הראשונים בא לידי ביטוי ניסיונה כאחות. בשנת 1948, אחרי שהרומן שלה North Face זכה בפרס MGM בשווי $150,000, היגרה לדרום אפריקה עם בת זוגה ג'ולי מולארד, אחות גם היא. בשנות ה-50' הייתה פעילה בתנועת Black Sash נגד האפרטהייד.

כתיבתה המוקדמת עסקה בנושאים בני ימינו, בעיקר על רקע תקופת המלחמה, אבל בשנת 1956 החלה לכתוב סדרת ספרים שזירת התרחשותם הייתה יוון העתיקה, בכללם הטרילוגיה על חיי אלכסנדר הגדול: **אש משמיים** (1970), **הנער הפרסי** (1972) ו**משחקי קבורה** (1981). למרות אי-היותה בקיאה בספרות קלאסית, זכתה להוקרה על הקפדנות ללא דופי שבה הקימה לחיים את העולם היווני. יחסה האוהד לאהבה בין גברים קירב את ספריה גם ללב קהל קוראים רחב בקהילת ההומוסקסואלים.

כמה מעמדותיה ההיסטוריות היו שונות מהמקובל, כגון ביקורתה החריפה על הנואם דמוסתנס. אף כי רנו לא יכלה לקרוא את נאומי דמוסתנס במקורם היווני, היא סברה שהייתה הפרזה גדולה בהערכת כושר הנאום של דמוסתנס, שלא היה, לדעתה, אלא תועמלן מרושע. היא טענה ש"גם ההערכה שזכה לה האיש עצמו הייתה מוגזמת לאין שיעור. הוא היה מושחת. דבר ידוע הוא, שהאיש לקח שוחד ותמיכות מן הפרסים. הוא היה פחדן, בקרב כירוניה הוא זרק את המגן והנשק ונס על נפשו. הוא היה אכזר, מעולם לא גילה חמלה למישהו, אם במילה ואם במעשה. כל אלה הן עובדות ידועות היטב." נוסף לכך, רנו הציעה שתי תאוריות חדשניות על דמוסתנס:
* הוא ניסה לפגוע מינית באלכסנדר הצעיר, בלי לדעת את זהותו, כשדמוסתנס היה שליח למקדוניה.
* דמוסתנס היה בין השותפים לקשר ההתנקשות בפיליפוס השני.

## ספריה שתורגמו לעברית
* **היין האחרון** (1956), תרגמה חנה קסל, הוצאת זמורה ביתן, 1988.
* **מות יומת המלך** (1958) - תזאוס האגדי עד מות אביו. תרגמה דליה רביקוביץ, הוצאת עם עובד, 1962. נחשב לספרה הטוב ביותר של רנו.
* **השור מן הים** (1962) - שארית חיי תזאוס. תרגם מרדכי ברקאי, הוצאת זמורה ביתן, 1991.
* **אש משמיים** (1969) - אלכסנדר הגדול עד מות אביו. תרגמה שולמית במברגר, הוצאת זמורה ביתן מודן, 1978.
* **הנער הפרסי** (1972) - אלכסנדר אחרי כיבוש פרס. תרגמה שולמית במברגר, הוצאת זמורה ביתן מודן, 1978.
* **משורר התהילה** (1978), תרגמה ניצה בן ארי, הוצאת זמורה ביתן, 1983.
* **משחקי קבורה** (1981) - ממשיכי אלכסנדר. תרגם חגי פינסקר, הוצאת זמורה ביתן, 1985.

"מות יומת המלך" ו"השור מן הים" עובדו לסדרה בת 11 פרקים ברדיו 4 של ה-BBC, תחת הכותרת "מות יומת המלך" (The King Must Die).

## קישורים חיצוניים

* גיטה אבינור, "המלך מת עם סתו" (על "מות יומת המלך" למרי רנו), '''בצל הזכרונות: מאמרים בבקורת הספרות''', מפעל סופרי חיפה, 1975
* 
* 

קטגוריה:להט"בים בריטים
קטגוריה:לונדון: אישים
קטגוריה:אחיות בריטיות
קטגוריה:דרום אפריקה בתקופת האפרטהייד: אישים
קטגוריה:סופרות דרום אפריקאיות
קטגוריה:סופרות אנגליות
קטגוריה:להט"ביות בריטיות
קטגוריה:בריטיות שנולדו ב-1905
קטגוריה:בריטים שנולדו ב-1905
קטגוריה:בריטיות שנפטרו ב-1983
קטגוריה:בריטים שנפטרו ב-1983
אגם אדוארד

שמאל|ממוזער|250px|
**אגם אדוארד** (באנגלית: **Lake Edward**) הוא הקטן מבין האגמים הגדולים של אפריקה.

## גאוגרפיה
האגם מצוי על הבקע הסורי-אפריקני, על הגבול בין הרפובליקה הדמוקרטית של קונגו ואוגנדה וגדתו הצפונית של האגם נמצאת כמה ק"מ דרומית לקו המשווה. הנרי מורטון סטנלי ביקר באגם ב-1888 והעניק לו את שמו, על שם אלברט אדוארד, נסיך ויילס. האגם קיבל מאוחר יותר את השם **אגם אידי אמין** או **אגם אידי אמין דאדא** על שם הדיקטטור האוגנדי אידי אמין, אך כיום קרוי האגם שוב אגם אדוארד.

אגם אדוארד מוזן על ידי הנהרות ניאמוגסני, איששה, רוטשורו ורווינדי. הוא מנוקז בצפון דרך נהר סמליקי לאגם אלברט. אגם אדוארד מחובר באמצעות ערוץ קזינגה לאגם ג'ורג' שמצפון מזרח אליו. האגם שוכן בגובה של 920 מטר, אורכו 77 ק"מ ורוחבו 40 ק"מ בנקודות השיא שלו. האגם משתרע שטח כולל של 2,150 קמ"ר (ה-15 בגודלו ביבשת). החופים הצפוניים והדרומיים שלו הם מישורים נמוכים, אך רוב גדותיו המזרחיות והמערביות הם קירות תלולים.

חברת בעלי החיים החיים על גדות הנהר מוגנת על ידי הפארק הלאומי וירונגה (קונגו) ופארק לאומי המלכה אליזבת (אוגנדה). האגם משמש כבית גידול למיני עופות ודגים רבים. דיג היא פעילות חשובה בקרב התושבים המקומיים.

## קישורים חיצוניים

* 
## הערות שוליים

אדוארד, אגם
קטגוריה:הרפובליקה הדמוקרטית של קונגו: גאוגרפיה
אדוארד
אדוארד
אדוארד, אגם
האריה, המכשפה וארון הבגדים

**האריה, המכשפה וארון הבגדים** הוא ספר ילדים, הראשון שנכתב בסדרת הספרים "דברי ימי נרניה", מאת הסופר קלייב סטייפלס לואיס. הספר, המשתייך לסוגת הפנטזיה, נכתב בשנת 1950. מבחינה כרונולוגית, הספר משתבץ שני בסדרה, לאחר "אחיינו של הקוסם". זהו הספר המפורסם ביותר בסדרה.

הספר תורגם לעברית לראשונה בשנת 1961 על ידי שושנה וידל בהוצאת "מחברות לספרות", ולאחר מכן תורגם על ידי נורית גולן בהוצאת "זמורה-ביתן" (ספרי מרגנית). הספר מעוטר באיורים המקוריים מאת פולין ביינס. חלק מספרי הסדרה יצאו במהדורה מנוקדת.

הספר עובד לטלוויזיה, לרדיו, לקולנוע והומחז. בשנת 2005 יצא לאקרנים בהפקת חברת וולט דיסני סרט על פי הספר, בתיאום עם נושא הספר.

## עלילה
פיטר, סוזן, אדמונד ולוסי עוברים להתגורר באחוזה כפרית בזמן ההפצצות הגרמניות על לונדון בימי מלחמת העולם השנייה. במהלך שיטוטיהם בביתו של הפרופסור (דיגורי), הם מוצאים מעבר דרך ארון בגדים אל עולם אחר, עולם בו יש קסם, יצורים מיתולוגיים (כגון פאונים, נימפות, קנטאורים וענקים) וחיות מדברות. בעולם שורר חורף נצחי בהשפעתה של מכשפה, וחג המולד אף פעם לא מגיע. האחים מגלים כי נועד להם תפקיד מרכזי בהיסטוריה של נרניה, לפי אגדותיה, המספרות על שני בני אדם ושתי בנות חווה - שיגרשו את המכשפה וימלכו על נרניה שנים רבות, בטירת קייר פרבל, שם מחכים עבורם ארבעה כיסאות מלכות.

## מסרים חינוכיים
הסיפור מציג את מערכת היחסים המורכבת בין ארבעת האחים, ובין היתר את השפעתם של יחסי אחים קלוקלים על תפקודם, וכן מספר מקבילות לסיפורי הברית החדשה.

בתחילת הספר אדמונד מעדיף את התענוג באכילת רחת לוקום של המלכה הלבנה בתמורה ל"מכירת" אחיו ואחיותיו. המקבילה הנוצרית של סיפור זה הוא מכירת ישו על ידי יהודה איש קריות לרומאים בתמורה לשלושים שקלי כסף. בנוסף, ניתן להקביל את רדיפת המלכה הלבנה אחר האחים בנרניה לסיפור של טבח החפים מפשע ובכך בעצם להקביל את המלכה הלבנה להורדוס.

אסלן, האריה, הוא הגואל, בנו של האל, אשר נעדר לפרקי זמן ממושכים מנרניה. בהיעדרו, הולכת ונחלשת אמונתם של בני עמו באסלן, בקיומו ובכוחו. אסלן מקריב עצמו ונעקד על שולחן האבן (המקביל לצלב), על מנת לגאול ממוות את הנער אדמונד. בכך הוא שובר את הכישוף ולאחר מכן קם לתחייה, ועוזב שוב לאחר השלמת משימתו. דבר זה מקביל למעשהו של ישו על-פי המסורת הנוצרית, שהוקרב על הצלב כדי לתת לבני-האדם הזדמנות להיגאל מן החטא הקדמון של אדם וחווה באמצעות טבילה ואמונה בו, ולאחר-מכן קם לתחייה.

כאשר הוא מחליט להפגין את כוחו, שאגתו מזכירה גם לאלו ששכחוהו כי הוא האל האמיתי. הוא בוחן כליות ולב, ולא ניתן לשקר לו. כמו ישו, אשר לפי הנצרות בכוחו לרפא חולים כבמעשה נס, גם אסלן עושה ניסים - נשיפתו משיבה לחיים את היצורים שהמכשפה הפכה לפסלי אבן.

לאחר הריגתו של אסלן על שולחן האבן, לוסי וסוזן נשארות כדי לבכות על גופתו. בברית החדשה, מריה אם ישו ומריה מגדלנה נשארות כדי להוריד את גופת הצלוב ולבכות עליו.

כמו כן, עולה בסיפור מסר ברור אודות סגירת ארון מבפנים והטיפשיות שבדבר.

## קישורים חיצוניים
* אלגוריות נוצריות בספר - אדמונד כיהודה איש קריות
* ארון הבגדים כאלגוריה נוצרית
* 
*האריה, המכשפה וארון הבגדים, במדריך הרפתקה לספרי נוער

קטגוריה:דברי ימי נרניה
קטגוריה:ספרי 1950
קטגוריה:ספרי זמורה ביתן
קטגוריה:ספרים שעובדו לסרטים
בורביסטה

שמאל|ממוזער|250px|ממלכת דאקיה בזמן שלטון בוּרביסטה - 82 לפנה"ס
**בּוּרבּיסטה** (Burebista) היה גדול מלכי דאקיה והנהיג אותה בין 70 לפני הספירה ועד 44 לפני הספירה.

## ביוגרפיה
בורביסטה איחד את השבטים התראקיים (הדאקים הם תראקים צפוניים) שבין **הרצ'יניקה** (Hercinica בחבל מורבייה בימינו) במערב, נהר הבוג הדרומי במזרח, הרי הקרפטים הצפוניים ו**דיוניסופוליסין** (Dionysopolisin) בדרום.  הוא בחר לו כבירה ישוב בשם **ארג'דאבה** (Argedava) או **סארג'דאבה** (Sargedava) שנמצא באזור **קוסטשטי** בהרי **אורשטיה** (Orastie). המקום הוכרז על ידי אונסק"ו כאתר מורשת עולמית.

שמו האמיתי של המלך אבד במהלך ההיסטוריה והוא מוזכר על ידי סופרים יווניים בשם Bu-ere-bu-ist-as שמשמעותו היא: **זה שאיננו**.

המרכז הרוחני של הממלכה נקרא על ידי סטראבון בשם **קאגאיון** (Kagaion) (ההר הקדוש) ומקומו היה כנראה אי שם באזור הרי **בוצ'ג'י** (Bucegi).

הפרוקונסול של הפרובינקיה מקדוניה, וארו לוקולוס כבש, במהלך מלחמת מיתרדטס השנייה, ערים יוניות בחוף המערבי של הים השחור עד **אפולוניה** ועד הדלתה של הדנובה. תושביהן היוונים של הערים הכבושות ביקשו את עזרתו של בורביסטה. הוא ניצח חיל רומאי בהנהגתו של **אנטוניוס היברידה** (Antonius Hybrida), והערים היוניות **טומיס** (Tomis), **קאלאטיס** (Calatis), **דיוניסופוליס** (Dionysopolis) ו**אפולוניה** (Apolonia) הסכימו להסתפח לממלכתו של בורביסטה, כדי לזכות בהגנתו.

בורביסטה המשיך במסעותיו הצבאיים באזור, כבש את **אליובריקס** (Aliobrix) (בדרום בסרביה, היום באוקראינה), **טיראס** (Tyras) ואודסה (Odessas).

בשנת 58 יוליוס קיסר לטש עיניים אל ממלכתו, אך יצא בסוף למלחמה בגאלים.

בשנת 48 לפני הספירה, התערב בורביסטה בפוליטיקה הפנימית של האימפריה הרומית והתייצב כבן ברית של פומפיוס, כנגד יוליוס קיסר. לאחר שלוש שנים ניצח קיסר את יריבו ושלח לגיונות להעניש את בורביסטה. ב-15 במרץ 44 לפנה"ס, לפני הקרב המכריע, נרצח קיסר בסנאט. זמן לא רב לאחר מכן מת גם בורביסטה בנסיבות לא ידועות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מלכים
קטגוריה:שליטי דאקיה
קטגוריה:אישים שחיו במאה ה-1 לפנה"ס
רפאל (מלאך)

**רפאל** הוא שמו של מלאך בדת היהודית, הנוצרית והאסלאמית. משמעות השם בעברית היא "האל ירפא".

## ביהדות
רפאל הוא אחד מבכירי המלאכים ונמנה כאחד מהארבעה העומדים לפני כיסא הכבוד וכחלק מתפקידם שומרים ומשגיחים על ארבע כנפות הארץ (גבריאל, מיכאל, רפאל ואוריאל).

לפי האמונה היהודית זהו מלאך הממונה על הרפואה. לפי מסורת חז"ל, רפאל היה אחד משלושת המלאכים שבאו לבקר את אברהם, והוא המלאך שריפא את אברהם אבינו לאחר שנימול.

בתנ"ך עצמו אין בדרך כלל אזכור מפורש של שמות המלאכים. כבר בזמנם של חז"ל, עלתה הטענה, למשל על ידי האמורא רבי שמעון בן לקיש, כי שמות המלאכים הם שמות באכדית ובבלית, שהובאו לארץ ישראל עם חזרתם של גולי בבל. חוקרים וארכאולוגים מודרניים נוטים להסכים לטענה זאת.

מתוך כל המלאכים ביהדות, רק שניים מוזכרים בתנ"ך בשמם: גבריאל, ומיכאל. שמות מלאכים נוספים מוזכרים החל מהמאה השלישית לפני הספירה, בספר חנוך א', וכן במדרשים. רפאל מופיע כדמות חשובה בספר טוביה, אחד מהספרים החיצוניים.

## בנצרות
המיתולוגיה הנוצרית מקבלת את יכולות הריפוי המיוחדות למלאך רפאל, ואף כאן הוא מוכר כמלאך שריפא את אברהם אבינו בשליחות האל. אולם תפקידו במלכות השמיים אינו קשור באופן ישיר לריפוי, אלא לעצם השליחות. המלאך רפאל הוא הממונה על המסעות והשליחויות, והוא השומר על הנוסעים בדרכים.

## באסלאם
[ממוזער|שמאל|אסראפיל תוקע בשופר, איור לספר של [זכריא אל-קזוויני, 1280]]
גם במיתולוגיה האסלאמית דמות המלאך רפאל משמעותית. רפאל, המכונה בערבית איסראפיל (ﺇﺳﺮﺍﻓﻴﻞ), הוא אחד מארבעת המלאכים המוזכרים בכתבים, ביחד עם המלאכים ג'יבריל (גבריאל), מיכָּאִיל (מיכאל), ואיזְרָעאִיל (עזריאל). בניגוד לשלושת המלאכים האחרים המוזכרים בקוראן עצמו, מוזכר המלאך רפאל/איסראפיל בספרות החדית'.

לפי החדית', יהיה המלאך רפאל המבשר את הגעת יום הדין, על ידי נשיפה בקרן עצומת ממדים, הקרויה "סוּר". לפי האמונה, ינשוף המלאך רפאל בקרן פעמיים: הנשיפה הראשונה תבשר את תחילת יום הדין, ואלו בנשיפה השנייה ייאספו כל נשמות המתים בנקודת האמצע בין גן עדן לגיהנום, שם ייחקרו על חטאיהם ועל מעשיהם הטובים.

## ספר רפאל המלאך
הספר רפאל המלאך הוא חיבור המיוחס לר' יהודה יודל רוזנברג, ובו אוצרות של קמיעות, רפואות, סגולות, השבעות, לחשים הקשורים ברפאל המלאך.
## המלאך רפאל בתרבות
* רפאל המלאך מופיע בסדרה "המלאך השומר שלי" בתור יריבו של המלאך יניב (בן אדם) והמלאך השומר של לפיד (יון תומרקין). את דמות המלאך משחק ישראל אטיאס.

## קישורים חיצוניים

* שמותיהם של מלאכים ביהדות מאת מאיר בר-אילן
* 
* 

## הערות שוליים

קטגוריה:מלאכים
קטגוריה:מלאכים ביהדות
קטגוריה:מלאכים בנצרות
קטגוריה:דמויות וקבוצות באסלאם
ימי עצמאות

**יום עצמאות** הוא יום חג לאומי של מדינה לציון תאריך קבלת או השגת עצמאות מדינית.

## קישורים חיצוניים

* 
* 

*
רפאל

קטגוריה:שמות פרטיים עבריים לגברים
קטגוריה:שמות משפחה
קטגוריה:שמות פרטיים תאופורים
אנשי האדמירל

**אנשי האדמירל** (באנגלית: **Admiral's Men**) הייתה להקת תיאטרון בתקופה האליזבתנית. הלהקה כונתה בתחילת דרכה "אנשי לורד האו" על שמו של מממן הקבוצה צ'ארלס האוורד, וכאשר האוורד הפך בשנת 1585 למפקד הצי הבריטי - הלורד אדמירל הראשי שינתה הלהקה את שמה על מנת לאזכר את תארו של פטרונם. כינויים נוספים, מאוחרים יותר, של הלהקה היו: אנשי נוטינגהאם, אנשי הנסיך הנקרי וכן אנשי אלקטור פלאטינייט.

השחקן הראשי שבלהקה היה אדוארד אלין ומנהל הלהקה היה פיליפ הנסלו. הלהקה הופיע בעיקר בתיאטרון הוורד במחזותיו של כריסטופר מארלו - "**[[טאמבורליין]]**" ו"**[[דוקטור פאוסטוס]]**", וכן במחזות של ג'ורג' צ'פמן וויליאם הוטון.

הלהקה התחרתה בלהקת אנשי הלורד צ'מברלין אשר הציגה מחזות של ויליאם שייקספיר ועם פרישתו של אלין ב-1603 החלה דעיכתה של הלהקה, אשר פורקה לבסוף בשנת 1631.

## קישורים חיצוניים
* 

קטגוריה:תיאטרון בריטי
הוורד (תיאטרון)

**הוורד** (באנגלית: **The Rose**) היה תיאטרון שפעל בלונדון בתקופה האליזבתנית.

התיאטרון היה באזור בנקסייד בסאת'ק על הגדה הדרומית של התמזה - אזור שהיה מחוץ לשטח השיפוט של הסיטי של לונדון ועל כן לא חל עליו האיסור להפעיל תיאטראות שהיה בתוקף בלונדון עצמה.

## הקמת התיאטרון
תיאטרון הוורד נבנה ב-1587 על ידי פיליפ הנסלו וג'ון צ'ולמלי. מספר שנים מאוחר יותר הורחב המבנה, שהיה מצולע בקוטר 21 מטרים, כך שיכיל כ-2000 צופים.

התיאטרון שימש את להקת אנשי האדמירל אשר שיחקה במחזות של כריסטופר מארלו והתחרתה בלהקת התיאטרון של ויליאם שייקספיר. בשנת 1605 ננטש המבנה.

## חפירות ארכאולוגיות
בשנת 1989 היה חשש ששרידי המבנה יהרסו בשל פרויקטי פיתוח באזור. לאחר לחץ ציבורי שבראשו עמדו פגי אשקרופט ולורנס אוליבייה, הוחלט שהבנייה מעל שרידי המבנה לא תפגע בשרידים, ובפרויקט מיוחד נערכה במקום חפירה ארכאולוגית.

בשנת 1999 נפתח האתר לציבור ומוצגים בו ממצאים שנתגלו במקום.

## ראו גם
* תיאטרון הגלוב

## קישורים חיצוניים

* 
* תיאטרון הוורד

קטגוריה:סאת'ק
קטגוריה:לונדון: מבנים היסטוריים
קטגוריה:לונדון: תיאטראות
קטגוריה:לונדון: אתרים ארכאולוגיים
גלן מטלוק

ממוזער|left|גלן מטלוק
**גלן מטלוק** (באנגלית: Glen Matlock; נולד ב-27 באוגוסט 1956) הוא נגן גיטרה בס בריטי.
הוא נודע בעיקר כנגן הבס המקורי של להקת הפאנק הסקס פיסטולס.
## ביוגרפיה
חברי הסקס פיסטולס לא חיבבו את מטלוק, מכיוון שנהג להאזין למוזיקה בסגנון הביטלס.
גיטריסט הסקס פיסטולס, סטיב ג'ונס, טען כי הסיבה שבגללה הוא אינו מחבב את מטלוק היא משום שמטלוק כל הזמן שוטף את הרגליים שלו.

לבסוף פוטר מטלוק מהלהקה והוחלף על ידי סיד וישס שלא ידע לנגן על גיטרה בס, אך מטלוק דאג להעביר לו שיעורים.
למעשה בהקלטת האלבומים של הלהקה בא מטלוק להחליף את וישס בקטעי הבס.

לאחר שפוטר מטלוק מהסקס פיסטולס הוא הקים את להקת הילדים העשירים.

בסדרה פיסטול אודות להקת סקס פיסטולס מגלם את דמותו השחקן הבריטי כריסטיאן ליס.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מוזיקאי פאנק (Punk)
קטגוריה:חברי היכל התהילה של הרוק אנד רול
קטגוריה:חברי להקת סקס פיסטולס
קטגוריה:גיטריסטי רוק
קטגוריה:גיטריסטים בריטים
קטגוריה:אמני וירג'ין רקורדס
קטגוריה:בריטים שנולדו ב-1956
אל-איתיחאד (כדורגל)

250px|ממוזער|שמאל|אצטדיון הקבוצה
**אל-איתיחאד** (בערבית: **الاتحاد** - "ההתאחדות") הוא מועדון כדורגל סעודי מהעיר ג'דה, המשחק בליגת העל הסעודית. אל-איתיחאד מארחת את משחקיה באצטדיון הראשי של ג'דה, עיר הספורט המלך עבדאללה, האצטדיון השני בגודלו בערב הסעודית, אשר מכיל 62,345 צופים.

המועדון הוא אחד ממועדוני הכדורגל הפופולריים בסעודיה. לאל-איתיחאד יש יריבות ארוכת שנים עם אל-הילאל, המכונה האל קלאסיקו הסעודי ונחשב למשחק השנתי הבולט והנצפה ביותר בכדורגל הסעודי.

המועדון המצוי בבעלות מוחמד אל-פאייז וחברת Sela Sport Co, שגם מממנת את נבחרת ערב הסעודית בכדורגל. בשנים 2007–2013, מומן על ידי חברת הטלקום הסעודית.

## היסטוריה
המועדון נוסד בשנת 1927, מה שהופך אותו למועדון הספורט הוותיק ביותר שעדיין פעיל בסעודיה. התקופה המצליחה ביותר בתולדות המועדון הייתה שנות ה-90 וה-2000, כאשר המועדון השיג מספר רב של תארים והישגים מקומיים הבינלאומיים. בשנת 1999, זכה המועדון בגביע אסיה למחזיקות גביע אחרי ניצחון על צ'ונאם דרגונס. המועדון זכה בליגת האלופות האסיאתית בשנת 2004 לאחר ניצחון על אלהווה צ'ונמה, ובשנת 2005, לאחר ניצחון על אל-עין. המועדון הגיע למקום הרביעי באליפות העולם למועדונים ב-2005 ביפן. המועדון צפוי להשתתף בגביע העולם למועדונים 2023 שיתקיים בסעודיה.

אל-איתיחאד נחשב לאחד המועדונים האסייתיים המצליחים ביותר ברמה המקומית והיבשתית, ובאמתחתו שתי זכיות רצופות בליגת האלופות האסייתית (אחת משלוש הקבוצות האסיאתיות היחידות שהשיגו זאת) גביע אסיה למחזיקות גביע פעם אחת, ליגת האלופות של המפרץ ותואר ליגת האלופות הערבית לפחות פעם אחת. ברמה מקומית, אל-איתיחאד הוא גם המועדון השני המצליח ביותר בסעודיה, לאחר שזכה בתשע אליפויות ליגה, חמש תוארי גביע המלך, שמונה תוארי גביע יורש העצר, שלושה תוארי גביע הפדרציה הסעודית וסופר קאפ סעודי.

ב-2 באוקטובר 2023 סירבה הקבוצה לעלות לאחד ממשחקי ליגת האלופות האסיאתית מול הקבוצה האיראנית ספהאן, בגלל הצבה של פסלו של קאסם סולימאני בכניסה לאצטדיון בו היה אמור להיערך המשחק. בתחילת נובמבר, הודיעה התאחדות הכדורגל של אסיה כי אל-איתיחאד יזכו בניצחון טכני 3-0 על ספהאן.

## שחקנים מפורסמים
*  כרים בנזמה
*  אנגולו קאנטה
*  פאביניו
*  ז'וטה

## תארים
;אליפויות
* **זכייה (10):** 1982, 1997, 1999, 2000, 2001, 2003, 2007, 2009, 2023, 2025
;גביע המלך הסעודי
* **זכייה (9):** 1958, 1959, 1960, 1963, 1967, 1988, 2010, 2013, 2018
;הסופר קאפ הסעודי
***זכייה (1):** 2022
;גביע יורש העצר הסעודי
***זכייה (9):** 1958, 1959, 1963, 1991, 1997, 2001, 2004, 2017
;גביע הפדרציה הסעודי
* **זכייה (3):** 1986, 1997, 1999
;ליגת האלופות האסיאתית
* **זכייה (2):** 2004, 2005
;גביע אסיה למחזיקות גביע
* **זכייה (1):** 1999
;הסופר קאפ האסיאתי
* **זכייה (1):** 1999
;ליגת האלופות הערבית
* **זכייה (1):** 2005
;ליגת האלופות של המפרץ
* **זכייה (1):** 1999
;הסופר קאפ המצרי-סעודי
***זכייה (2):** 2001, 2003

## קישורים חיצוניים

* 

## הערות שוליים

קטגוריה:קבוצות כדורגל סעודיות
קטגוריה:קבוצות כדורגל שהוקמו ב-1928
*
קטגוריה:ג'דה: מועדוני כדורגל
דניאל אלסופ

**דניאל אלסופ** (באנגלית: **Daniel Allsopp**; נולד ב-10 באוגוסט 1978, מלבורן) הוא כדורגלן עבר אוסטרלי.

ב-1995 סיים כמלך השערים באליפות העולם עד גיל 17 שנערכה באקוודור. אלסופ לא הצליח להשתלב בנבחרת אוסטרליה בטורניר הכדורגל של אולימפיאדת סידני (2000).

## תארים
;מלבורן ויקטורי
* הפרמיירשיפ האוסטרלי (2): , 
* הצ'פיונשיפ האוסטרלי (2): , 

;תארים אישיים
* נעל הזהב של גביע העולם עד גיל 17: 
* נעל הזהב של ליגת העל האוסטרלית: 

## קישורים חיצוניים

קטגוריה:חלוצי כדורגל אוסטרלים
קטגוריה:כדורגלנים אוסטרלים
קטגוריה:מלבורן: כדורגלנים
קטגוריה:כדורגלני מנצ'סטר סיטי
קטגוריה:כדורגלני נוטס קאונטי
קטגוריה:כדורגלני רקסהאם
קטגוריה:כדורגלני בריסטול רוברס
קטגוריה:כדורגלני מלבורן ויקטורי
קטגוריה:כדורגלני א-ריאן
קטגוריה:כדורגלני די.סי. יונייטד
קטגוריה:כדורגלני נבחרת אוסטרליה
קטגוריה:כדורגלני האל סיטי
קטגוריה:אוסטרלים שנולדו ב-1978
הדירוג העולמי של פיפ"א לנשים

**הדירוג העולמי של [[פיפ"א]] לנשים** הוא דירוג של נבחרות הכדורגל הלאומיות, שנקבע על ידי פיפ"א כל שלושה חודשים, מאז יולי 2003. בדירוג משתתפות 178 נבחרות.

הדירוג הרבעוני נקבע לפי הישגיהן ותוצאות משחקיהן של הנבחרות עד אותו חודש.
הדירוג משפיע על חלוקת הנבחרות והקבוצות לבתים במפעלים הבינלאומיים השונים.

## ראו גם
* הדירוג העולמי של פיפ"א

## קישורים חיצוניים
* 
* הדירוג העולמי לנשים באתר פיפ"א

## הערות שוליים

קטגוריה:כדורגל נשים
קטגוריה:פיפ"א
פיפ"א לנשים
גורדון

**גורדון** הוא גם שם פרטי באנגלית וגם שם משפחה יהודי שנטבע ליהודי גורדונה, עיר באוקראינה.

קטגוריה:שמות משפחה
קטגוריה:שמות משפחה אשכנזיים
קטגוריה:שמות משפחה טופונימיים
קטגוריה:שמות פרטיים לגברים
הסופר קאפ האסיאתי

גביע **ה[[סופר קאפ]] האסיאתי** היה תחרות בה נפגשו אלופות שני הטורנירים החשובים של אסיה, אליפות אסיה לקבוצות וגביע אסיה למחזיקות גביע.

התחרות נוסדה ב-1995, והיא בוטלה בשנת 2002 אחרי שה-AFC מיזג את שני הטורנירים הראשיים יחד בליגת האלופות האסיאתית. בתחרות האחרונה זכתה קבוצת סוואן סמסונג בלווינגס מקוריאה הדרומית.

## טורנירי הסופר קאפ האסיאתי

אסיאתי
קטגוריה:תחרויות כדורגל בין-לאומיות למועדונים
סופר קאפ
קטגוריה:תחרויות כדורגל באסיה
קטגוריה:תחרויות כדורגל לא פעילות
סמל אלברטה

**סמל [[פרובינציות קנדה|פרובינציית]] [[אלברטה]]**, אחת מפרובינציות קנדה, הוענק לפרובינציה על פי צו מלכותי של מלך בריטניה אדוארד השביעי מה-30 במאי 1907.
על פי צו מלכותי של המלכה אליזבת השנייה מה-30 ביולי 1980 הוענקו לפרובינציה שני התומכים  בשלט האצולה משני צדדיו, הכתר בראשו, והמוטו שתחתיו.

סמל האבירים מתאר את פני השטח המגוונים של אלברטה - הרי הרוקי, הגבעות של המדינה, וערבות העשב. הסמל מופיע במרכזו של דגל אלברטה.

## משמעות הסמלים
על שלט האצולה מופיע בשליש העליון של השלט צלב ג'ורג' הקדוש, בשליש האמצעי - הרים מושלגים על רקע שמים כחולים שתחתיהם גבעות ירוקות וערבות עשב, ובשליש התחתון שדות חיטה.

מעל שלט האצולה מופיעה קסדה עם מעטה בצבעי כסף ואדום, ועטרה באותם צבעים שעליה יושב בונה קנדי ועליו כתר מלכותי. הלבן והאדום הם הצבעים הלאומיים של קנדה, והבונה היא החיה המסמלת רשמית את קנדה.

בשלט האצולה תומכים אריה זהב מצדו השמאלי ואנטילופה לבנה מצדו הימני - האנטילופה מייצגת את אוצרות הטבע של אלברטה. יש לציין כי אין אלה החיות המסמלות רשמית את אלברטה (החיה המסמלת את אלברטה באופן רשמי היא כבש גדול-קרניים).

מתחת לשני התומכים מצויה חלקה של ורדי בר - הפרח המסמל רשמית את אלברטה, ותחתיהם מוטו הפרובינציה: **Fortis et Liber** - "חזקה וחופשייה", ביטוי שמופיע בהמנון קנדה.

## קישורים חיצוניים
* אתר ממשלת אלברטה - סמלים

קטגוריה:אלברטה: סמלים
אלברטה
סורופטימיסט

**סוֹרוֹפּטימיסט** (**Soroptimist**) הוא ארגון נשים בינלאומי התנדבותי של בעלות מקצוע ונשות עסקים המשמש כמשקיף באו"ם, ומייעץ לאונסק"ו, המועצה הכלכלית-חברתית של האומות המאוחדות, וליוניצף. מטרותיו העיקריות של הארגון הם קידום מעמד האישה בעולם ומאבק למען זכויות אדם.

הארגון הוקם ב-1921 בארצות הברית, באוקלנד שבקליפורניה, ומועדונים שונים שלו התפרשו במהרה ברחבי צפון אמריקה ובאירופה. נכון לשנת 2018, רשומות בארגון 75,000 חברות ב-1,300 מועדונים ב-122 מדינות ברחבי העולם.

המועדונים השונים מאורגנים ב-4 פדרציות שונות תחת ארגון גג אחד שמרכזו בקיימברידג' שבבריטניה. בישראל קיימים 17 מועדונים של הארגון אשר שייכים לפדרציה האירופית. הארגון הוקם בארץ על ידי פרופסור רחל שלון בחיפה.

השם Soroptimist נטבע מהמילים בלטינית Soror שמשמעותה "אחות", ו-Optima שמשמעותה "הטוב ביותר", וביחד "הדבר הטוב ביותר לנשים".

## היסטוריה
הארגון נוסד ב-1921 באוקלנד שבקליפורניה, על ידי ויולט ריצ'רדסון, נשיאת הארגון הראשונה, וכ-80 נשות עסקים מאזור אוקלנד. חברות הארגון נפגשו מדי שבוע לדיונים והרצאות.

ראשית דרכו של הארגון כארגון אקטיביסטי החלה עם המיזם הראשון אליו הצטרף הארגון - מיזם להצלת עצי סקווים בקליפורניה. במקביל, החלו לקום מועדוני סורופטימיסט נוספים במדינות נוספות בארצות הברית ובאירופה, כאשר השלוחה הראשונה מחוץ לארצות הברית קמה בבריטניה. בשנים הראשונות המועדונים לא קיימו בהכרח תקשורת זה עם זה, ופעמים רבות בסניפים השונים של המועדון לא ידעו על כל הסניפים הקיימים שקמו.

בשנת 1924 ייסדה סוזאן נול את הסורופטימיסט הבינלאומי של פריז, מועדון סורופטימיסטים שהפך בהדרגה למועדון המרכזי באירופה, כשמתחתיו מעין פדרציה של המועדונים השונים מרחבי אירופה, שכעת שיתפו פעולה ביניהם באופן הדוק יותר. בארצות הברית המשיך הארגון להתפשט בשני צידי החוף והגיע בשנת 1926 ל-15 מועדונים.

בשנת 1928 היו לארגון שלוש 'פדרציות' שכאלו - שתיים אמריקאיות ואחת אירופאית, ושלושתן אוחדו לארגון בינלאומי המקיים תקשורת סדירה בין הפדרציות השונות.

בשנות ה-30 המשיך הארגון להתפתח, ונוצרו פדרציות שונות באי הבריטי, ששמו דגש על הכשרה מקצועית לנשים וילדים.

בשנת 1937 נפתח המועדון הראשון של הארגון באוסטרליה.

כשהחלה מלחמת העולם השנייה חברות סורופטימיסט ממועדונים שונים ברחבי העולם סייעו זו לזו בחילוץ נשים תחת איום ובאירוח משפחות פליטים.

לאחר המלחמה התחזקה השפעתו הבינלאומית של הארגון. בשנת 1948 קיבל הארגון מעמד של ארגון יועץ לאונסק"ו, ובשנת 1950 קיבל הארגון מעמד דומה לגבי המועצה הכלכלית-חברתית של האומות המאוחדות. בשנת 1952 הוקם הגוף המנהל של סורופטימיסט העולמי, ונוצר מבנה הארגון כפי שהוא כיום, נכון לשנת 2018. בשנת 1966 סורופטימיסט העולמי קיבל מעמד של ארגון יועץ גם ליוניצף, ובשנת 1975 השתתפו נציגי הארגון בוועידה הראשונה של האו"ם בנושא נשים, שהתקיימה במקסיקו סיטי.

החל משנת 1978 הארגון מקיים אחת לארבע שנים מיזם עולמי בו משתתפים מועדוני סורופטימיסט מרחבי העולם.

## קישורים חיצוניים
* 
* על ארגון סורופטימיסט
* ההיסטוריה של סורופטימיסט, באתר הארגון

## הערות שוליים

קטגוריה:ארגוני נשים
קטגוריה:ישראל: ארגוני נשים
קטגוריה:ארגונים בין-לאומיים לא-ממשלתיים
יובל כרמי (שחקן)

**יובל כרמי **(קמיגר) (נולד ב-17 בספטמבר 1975) הוא שחקן, במאי, מחזאי, תסריטאי מנהל תיאטרון ומנהל בית ספר למשחק.

## ביוגרפיה
כרמי שירת בצה"ל בפיקוד הנח"ל בתפקיד מש"ק אמנים.

סיים את לימודיו בבית הספר הגבוה לאמנויות הבמה בית צבי ב-1989. בשנים 2000-1998 למד בימוי קולנוע וטלוויזיה בבית הספר קמרה אובסקורה.

### קריירת משחק
כרמי שיחק בין היתר בסרטים וסדרות הטלוויזיה טירונות, הבורגנים, בלתי הפיך, פלפלים צהובים, האי, עכשיו או לעולם לא, אין לה אלוהים, חדר חקירות, אישה מרציפן, ללקק ת'תות, כבודו, סימה ועקנין מכשפה, מליץ יושר (כמנחה) ו-pumukle (סדרה טלוויזיה גרמנית).

השתתף במספר רב של הצגות:
*בתיאטרון הבימה: הבחורים בדלת ממול, החייל האמיץ שוויק, סירנו דה ברז'רק.
*בתיאטרון הקאמרי: ביקור הגברת הזקנה (בשיתוף הבימה).
*בתיאטרון חיפה: שבת ראשון שני, אנדורה, יאיר, להיות או לא להיות, הבחורים בדלת ממול.
*בתיאטרון בית לסין: טוב.
*בתיאטרון באר שבע: קן הקוקיה, הרוזן ממונטה כריסטו, למה לא באת לפני המלחמה, חבלי משיח, בין חברים, הרולד ומוד.
*בתיאטרון רמת גן: הלילה השנים עשר.
*בתיאטרון הספרייה: גוף להשכיר, מלקולם הקטן ומלחמתו בסריסים, הבחורים בדלת ממול, נפש יהודי.
*בתיאטרון אלפא לאמנויות המופע: עפר ואפר/שפת ההר.

בנוסף, השתתף במספר פסטיבלים, בהם פסטיבל ישראל (1988); בהצגה "צור וירושלים"; בפסטיבל עכו (1990); ב"המוזג"; בפסטיבל תיאטרון קצר (1998); ב"סדר מוכרח להיות"; וב-2000 ב"לילה ת"א". כמו כן הנחה בערוץ הילדים.

לאורך השנים, שיחק בלמעלה משלושים פרסומות בישראל ומחוצה לה.

### קריירת בימוי

במסגרת תיאטרון הסטודיו ביים את: "הזוג המוזר" (גם בגרסה הנשית) מאת: ניל סיימון, "מלקולם הקטן ומלחמתו בסריסים מאת: דייוויד הלואל, "ראיון עבודה" מאת: תמר ציון, "סכסוכים" מאת: קתרין הייס, "דני והים הכחול" מאת: ג'והן פאטריק שאנלי,"משחקים בחצר האחורית" מאת: עדנה מזי"א, "ילדי קנדי" מאת: רוברט פאטריק, "שלוש נשים גבוהות" מאת: אדוארד אלבי, "טוב" מאת: ססיל טיילור,"ביקור הגברת הזקנה" מאת: פרידריך דירנמאט,"סיבוב מסוכן" מאת: ג.ב. פריסטלי, "לפוצץ אותם" מאת: ברי קיף,"אישה בעל בית" מאת: שמואל הספרי,"החיים בשלוש גרסאות" מאת: יסמינה רזה,"חברות הכי טובות" מאת: ענת גוב,"סינית אני מדברת אליך" מאת: סביון ליברכט, "רכוש נטוש" מאת:שולמית לפיד,"התרוממותו של בנו כופתא-בוכתא" מאת: אלברט אינוראטו,"בגידה" מאת: הרולד פינטר, "מי תהום" מאת:הלל מיטלפונקט, "קידוש" מאת: שמואל הספרי,"מלאכים באמריקה" מאת: טוני קושניר.

בתיאטרון תהל ביים את "וינסנט ריבר" מאת פיליפ רידלי, אותו חידש בתיאטרון אלפא לאמנויות המופע.

## קישורים חיצוניים

* 

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:בוגרי בית צבי
קטגוריה:בוגרי קמרה אובסקורה - בית הספר לאמנות
קטגוריה:ישראלים שנולדו ב-1975
רפובליקה פדרלית

שמאל|ממוזער|200px|16 המדינות המרכיבות את הרפובליקה הפדרלית של גרמניה

**רפובליקה פדרלית** היא צורת ממשל המהווה פדרציה ורפובליקה גם יחד. ברפובליקה פדרלית מדינות אחדות מוותרות על חלק מריבונותן ועצמאותן לטובת שלטון מרכזי משותף. לא כל פדרציה היא רפובליקה פדרלית, קיימות פדרציות שהן מונרכיות חוקתיות.

ברפובליקה פדרלית קיים שלטון מרכזי שבסמכותו לכפות את רצונו על מדינות הפדרציה במקרה הצורך. ברפובליקה פדרלית קיים איחוד כלכלי מלא בין המדינות, המתבטא בין היתר במטבע אחיד, ביטול המכסים, ריבית אחידה וכו'. ברפובליקות פדרליות צבא אחד משותף הנתון אף על פי שהשלטון הפדרלי, וחוקה משותפת התקפה בכל המדינות. על פי רוב, ניתנות למדינות הפדרציה חופש פעולה חלקי לפחות בתחום הבריאות, החינוך והתשתיות. עיר הבירה הפדרלית נמצאת במחוז עצמאי, ולכל מדינה עיר בירה משלה.

הפרלמנט במדינה פדרלית מורכב במקרים רבים משני בתים (הסנאט ובית הנבחרים בארצות הברית, הבונדסראט והבונדסטאג בגרמניה, ועוד), כאשר באחד הבתים מוענק ייצוג שווה לכל מדינה ובבית השני מוענק ייצוג לכל מדינה לפי גודל אוכלוסייתה. כל חוק חייב לעבור אישור של שני הבתים, מה שמבטיח מצב בו גם רוב האוכלוסייה תתמוך בחוק וגם רוב המדינות תתמוכנה בו, כדי להימנע ממצב בו רוב האוכלוסייה המייצגת את המדינות הגדולות תחוקק באופן שיפגע בתושבי המדינות הקטנות.

## רפובליקות פדרליות

### רפובליקות היסטוריות
*  (1569-1795)
*  (1581-1795)
*  (1824-1840)
* רפובליקת קולומביה הגדולה (1819-1831)
* ארצות הברית של קולומביה (1863-1886)
*  (1922-1991)
*  (1949-1990)
* הרפובליקה הסוציאליסטית הצ'כוסלובקית (1969-1989)
*  (1989-1992)
*  (2003-2006)

## קישורים חיצוניים

*
קטגוריה:שיטות ממשל